กองทุนวายุภักษ์จ่ายปันผล2.45พันล้าน
กองทุนรวมวายุภักษ์ ควักเงิน 2,450 ล้านบาท จ่ายปันผลให้ผู้ลงทุนทั่วไปหน่วยละ 35 สตางค์ในงวดครึ่งปีหลัง รวมทั้งปีจ่าย 65 สตางค์ หรือ 6.5% ต่อปี
31 ม.ค. 2554

กองทุนรวมวายุภักษ์ ควักเงิน 2,450 ล้านบาท จ่ายปันผลให้ผู้ลงทุนทั่วไปหน่วยละ 35 สตางค์ในงวดครึ่งปีหลัง รวมทั้งปีจ่าย 65 สตางค์ หรือ 6.5% ต่อปี
กองทุนรวมวายุภักษ์ 1 (VAYU1) แจ้งตลาดหลักทรัพย์ว่า คณะกรรมการมีมติเมื่อวันที่ 28 ม.ค.2554 ให้จ่ายเงินปันผลจากผลการดำเนินงานวันที่ 1 ก.ค.-31 ธ.ค.2553 ให้แก่ผู้ถือหน่วยลงทุนประเภท ก. (ประชาชนทั่วไปและนิติบุคคลทั่วไป) จำนวน 7,000 ล้านหน่วย ในอัตราหน่วยละ 0.35 บาท ใช้เงินจำนวน 2,450 ล้านบาท
ส่วนหน่วยลงทุนประเภท ข. (กระทรวงการคลัง) จำนวน 3,000 ล้านหน่วย จ่ายในอัตราหน่วยละ 0.51บาท หรือ 1,550 ล้านบาท โดยทั้งสองส่วนกำหนดปิดสมุดทะเบียนเพื่อสิทธิรับเงินปันผลในวันที่ 14 ก.พ.2554
ทั้งนี้ งวดครึ่งปีแรกของปี 2553 กองทุนจ่ายเงินปันผลไปแล้วจำนวน 0.30 บาท หรือคิดเป็นผลตอบแทน 3% ซึ่งเป็นอัตราขั้นต่ำที่กำหนดไว้ ดังนั้นเงินปันผลงวดครึ่งปีหลังจึงถือเป็นเงินปันผลพิเศษให้แก่ผู้ถือหน่วยลงทุน ทำให้จ่ายปันผลรวมทั้งสิ้น 0.65 บาทต่อหน่วย หรือคิดเป็น 6.5% ต่อปี